  Анжелика Тихонова корреспондент Удмуртиын матысь нуналъёсы кезьытгес кариськоз. Со сярысь элькунысь  пресс-службаез ивортӥз. 2-тӥ шуркынмонэ потон уе но ӵукна омырын -2…+3 градус луоз, нуназе температура эшшо лэзькоз на но ӝытлы -5 градусозь усёз. Сюресъёс вылын йӧвалег луыны быгатоз. Уйин куд-ог интыосын кот лымыен суро кӧня ке зороз, нуназе зор-кот усьыны кулэ ӧвӧл Удмуртиысь Гидрометцентрлэн пресс-службаез 3-тӥ шуркынмон таяз арняе тужгес кезьытэз нунал луоз. Уйин -5…-10, нуназе -3...+2 градус сяна уз луы. Зорыны кулэ ӧвӧл. 4-5 шуркынмонэ температура выльысь ӝутскыны кутскоз. Уйин 0…-5 градусозь луоз, нуназе 0…+5 градусозь ӝутскоз. 4-тӥ шуркынмонэ куд-ог интыосыз ӧжыт зороз, 5-тӥ шуркынмонэ быдэс элькунын коттоз. 6-тӥ шуркынмонэ куазь тӧло но зоро луоз шуыса чаклало. Температура эшшо ӝутскоз. Тегъёс: Ижкар Удмуртия инкуазь сӥзьыл  